Segunda mutación consonantica

300px|right|thumb|Isoglosas ta maken-machen (linia de Benrath) y  Appel-Apfel (linia d'Espira).
A segunda mutación consonantica ye un conchunto de modificacions foneticas que afectoron a las consonants de l'antigo alto alemán (actualment conoixiu a sobén simplament como "alemán") deseparando-lo d'o baixo alemán a traviés d'una isoglosa conoixida como linia de Benrath. Apareixió dimpués d'as modificacions descritas por as leis de Grimm y de Verner (que se agrupan baixo o nombre de "primera mutación consonantica") entre os sieglos IV y VIII. Afectó a tot o lexico de l'inte, pero tamién a ampres posteriors.

O estudio d'istas modificacions ye basico ta a comprensión d'as especificidatz foneticas de l'alemán respecto a atras luengas chermanicas.

Mecanismos chenerals
As consonants afectadas son as resultants d'a primera mutación consonantica. A suya principal modificación consiste en una africación d'as oclusivas.

Se distinguen os cambios en función de si as consonants son xordas, sonoras, simplas u cheminadas y seguntes a sjuya posición (a l'inicio u dimpués de consonant liquida, entre vocals u n rematar). As sonoras seguiran evolucions diferents en función d'os dialectos.

Tabla sinoptica d'as evolucions
 Simplas
xordas Chem.
xordas Sonoras
simplas Sonoras
chem. Fricativas simplas Fricativas
chem. Inic. Intervoc. Fin. 1 2 3 *p → pf ff f ppf *b → p p / b b pp *θ → d *θθ → tt *t → ts ss s tts *d → t t / d d tt *f → b *ff →  ff *k → kx xx x kkx *g → k k /g g kk *x → x *xx →  xx

Eixemplos
Ta constatar a evolución d'as consonants de l'alto alemán ye posible de contrastar-ie parolas en a mayoría de luengas chermanicas y tamién en un gran numero d'as indoeuropeas. Si mos centramos en a evolución de *p :
 inicial: l'ampre latín puteus «pozo» se torna phuzza (cal remerar que ph = /pf/ y zz /tts/) ;
 dimpués de liquida: hëlphan «aduyar» pero en gotico hilpan, en anglés (to) help, en neerlandés helpen, en noruego hjelpe. L'actual helfen viene de hëlfan (se veiga mas entalto);
 intervocalica: offan «ubierto» (moderno offen) pero en anglès y neerlandés ye open, en noruego åpen, en islandés opinn, en griego antigo ὑπό hupó «sobre» (a parola ye una preposición/adverbio provenient d'a mesma etimolochía; l'/h/ inicial bi ye segundaria);
 final: buoh « llibre » (a on l''h final se pronuncia como /x/; moderno Buch), mientres que l'antigo anglès yera bōc, o neerlandés boek y o islandés bók.

Tabla d'eixemplos
Comparación de parolas alemanas, neerlandesas y anglesas que amuestran a segunda mutación consonantica que sufrió a primera d'istas luengas:

 Aragonés Alemán Neerlandés Anglés camín  Pfad  pad  path arma  waffe  wapen  weapon augua  Wasser  water  water aquell(a)  das  dat  that fer  machen  maken  make día  Tag  dag  day dos  zwei  twee  two corazón  Herz  hart  heart

Bibliografía
  Joseph Wright, An Old High German Primer, Oxford, 1906 ;
  Philippe Marcq et Thérèse Robin, Linguistique historique de l'allemand, Armand Colin, Paris, 1997 ;
  Robert S. P. Beekes, Vergelijkende taalwetenschap (« Grammaire comparée [des langues indo-européennes] »), Het Spectrum, Utrecht, 1990.

Categoría:Luengas chermanicas